CELEX: 62019CN0210
Language: mt
Date: 2019-03-06 00:00:00
Title: Kawża C-210/19: Talba għal deċiżjoni preliminari mressqa mill-Fővárosi Közigazgatási és Munkaügyi Bíróság (l-Ungerija) fis-6 ta’ Marzu 2019 — TN vs Bevándorlási és Menekültügyi Hivatal

27.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/22
            
         
      Talba għal deċiżjoni preliminari mressqa mill-Fővárosi Közigazgatási és Munkaügyi Bíróság (l-Ungerija) fis-6 ta’ Marzu 2019 — TN vs Bevándorlási és Menekültügyi Hivatal
      (Kawża C-210/19)
      (2019/C 182/26)
      Lingwa tal-kawża: l-Ungeriż
      
         Qorti tar-rinviju
      
      Fővárosi Közigazgatási és Munkaügyi Bíróság
      
         Partijiet fil-kawża prinċipali
      
      
         Rikorrent: TN
      
         Konvenut: Bevándorlási és Menekültügyi Hivatal
      
         Domandi preliminari
      
      
                  1)
               
               
                  L-Artikolu 47 tal-Karta tad-Drittijiet Fundamentali u l-Artikolu 31 tad-Direttiva 2013/32/UE tal-Parlament Ewropew u tal-Kunsill (1) (imsejħa d-“Direttiva Proċeduri”) — fid-dawl tad-dispożizzjonijiet tal-Artikoli 6 u 13 tal-Konvenzjoni Ewropea tad-Drittijiet tal-Bniedem — jistgħu jiġu interpretati fis-sens li Stat Membru jista’ jiggarantixxi d-dritt għal rimedju effettiv anki fil-każ fejn jippermetti lill-qrati mhux li jirriformaw id-deċiżjonijiet mogħtija fil-kuntest tal-proċedura ta’ ażil, iżda biss li jannullaw dawn id-deċiżjonijiet u li jobbligaw lill-awtorità amministrattiva twettaq proċedura ġdida?
               
            
                  2)
               
               
                  L-Artikolu 47 tal-Karta tad-Drittijiet Fundamentali u l-Artikolu 31 tad-Direttiva 2013/32/UE tal-Parlament Ewropew u tal-Kunsill (imsejħa d-“Direttiva Proċeduri”) — fid-dawl tad-dispożizzjonijiet tal-Artikoli 6 u 13 tal-Konvenzjoni Ewropea tad-Drittijiet tal-Bniedem — jistgħu jiġu interpretati fis-sens li l-leġiżlazzjoni ta’ Stat Membru hija konformi ma’ dawn id-dispożizzjonijiet meta tipprovdi għall-proċeduri ġudizzjarji fil-qasam tal-ażil terminu imperattiv u uniformi ta’ 60 jum fit-total, irrispettivament minn kull ċirkustanza individwali u mingħajr ma jittieħdu inkunsiderazzjoni l-ispeċifikazzjonijiet tal-kawża u d-diffikultajiet possibbli fir-rigward tal-prova?
               
            
         (1)  Direttiva 2013/32/UE tal-Parlament Ewropew u tal-Kunsill tas-26 ta’ Ġunju 2013 dwar proċeduri komuni għall-għoti u l-irtirar tal-protezzjoni internazzjonali (ĠU 2013, L 180, p. 60).